Hoe rate jy jouself as n kamper en hoekom - Forum Topic
Total Views: 82 445 697
Forums / 2. FAQ & General Chat / Hoe rate jy jouself as n kamper en hoekom
views: 38 914 678
19 Oct 2019 @ 22:11:05 pm
Hoe ernstig is jy oor kamp, hoe geniet jy dit en kamp jy omdat dit jou nommer een keuse is of sal jy sekere ander vakansies bo kamp verkies sou so n geleendheid in jou skoot val
20 Oct 2019 @ 05:19:11 am
Ek geniet dit om te kamp, maar ek hou ook van ander vakansies soos selfsorg chalets ens. Ek hou van gemaklik kamp met ordentlike ablusies en fasiliteite. KNP is verreweg my geliefkoosde kampplek. Die feit dat kamp soveel goedkoper as ander verblyfsplekke is speel ‘n rol. Dit gese, ek is in drie weke se tyd in die KNP met die Tourertjie - kan nie wag nie!
20 Oct 2019 @ 06:15:06 am
Ek het al paar keer in gastehuis gebly as ons Kaap toe gaan, maar dan is dit basies net oornag.....deur die dag is ons glad nie daar nie. Dan al paar keer in KNP in hutte gebly, maar soos by Lower Sabie as ek winkel toe loop, loop ek eers n ompad deur die karavaan park. Op gewone oorde wat ek gewoonlik besoek, trek die chalets my glad nie. Al is dit hoe luuks en mooi......ek sal my karavaan mis. Ek twyfel of ek n chalet sal huur as daar karavaanpark ook is. Om met karavaan te gaan is reeds n ontspanning van sy eie wat jy nie in n chalet kry nie. Dis lekker om jou staanplekkie reg te kry soos jy van hom sal hou....lekker gesellig maak. As dit net oornag is, sal chalet doen. Maar as dit vakansie is....verkies ek my kampeer. Mens sal ook gewoonlik sien waar vriende saam n oord besoek en een bly in chalet en ander kampeer......as hulle saam kuier, word dit gewoonlik in die kampeer terein gedoen. Hoekom? Want dis lekkerder daar! Nee wat by my: KAMP KRAAI KONING!....soos reeds genoem, om te kampeer is alreeds n heerlike onspanning op sy eie...hoekom dit wil verruil?
20 Oct 2019 @ 06:39:32 am
Met my werk slaap ek baie in Gaste huise en self sorg plekke.
Ons het nog nooit in sulke plekke gebly as daar plek vir die wa is.
Dink met die nuwe wa gaan ek n paar aande in hom slaap.
Het die selfde matras laat maak as wat in die kamer op die bed is.
My bed is my bed.
20 Oct 2019 @ 08:53:59 am
Dink ek is 100% n woonwa liefhebber.
20 Oct 2019 @ 09:28:41 am
My en Elma se keuse is kamp.
Dis anders. Soos Jin sê. Eie bed. Atmosfeer. Die mense om jou. Vryheid. Vele ander dinge ook.
Maar ons het met die vakansie-punte -sisteem ook dit geniet. Het bykans landvol gebly..... alhoewel dis nie dieselfde nie. Met die kampery ook die land vol gery met Elma se werk... so ons kon op hierdie manier die verskil opmeet teen mekaar. Kamp wen altyd.
20 Oct 2019 @ 11:59:45 am
Kamp bly maar vir my die lekkerste, alhoewel ons beslis nie meer so gereeld kamp soos in die verlede nie.
Ons vind dit deesdae (op ons ouderdom) te veel van 'n "schlep" om vir 'n kort periode (bv 'n naweek of selfs 'n langnaweek te gaan kamp). As ons dus nie vir 10 dae of langer kan kamp nie, bly ons eerder by die huis of breek weg vir 'n naweek in 'n selfsorg-eenheid.
Ons toer graag met die wa en slaap enkel nagte (soms twee nagte op 'n plek) oor, maar ek gebruik ook Lekkeslaap as ons nie met die wa toer nie.
Maar om 'n meer direkte antwoord op die opskrif van hierdie draad te verskaf - ek beskou my as 'n kamper deur en deur (alhoewel die ouderdom my wil inhaal - of liewers verskeie skete en pyne). Soos sommige reeds hierbo genoem het, dit is waar die ware vakansie-atmosfeer is.
20 Oct 2019 @ 16:55:17 pm
Kamp hopelis te min kamp bly koning
20 Oct 2019 @ 17:12:29 pm
Ons bly nooit in self sorg eenhede.
Al is dit net vir een aand, dan ry ons in die kamper...
20 Oct 2019 @ 19:11:29 pm
We really enjoy camping in every respect wherever we stop.
But if you offer me a free Island holiday living in an apartment, What a question, my bags are packed.
20 Oct 2019 @ 21:39:45 pm
Ek weet nie of ek mal of net kamp mal is. Ek geniet my karavaan geweldig baie. Ek geniet die kampe en die kampers om my.
Het by Hermanus in n luukse hotel oor Desember vakansie gehou en kon nie wag om terug te ry en my karavaan te hak.
Nou hierdie Desember het ek en vrou n drie weke vakansie in Thailand, alle kostes ten volle vir ons betaal weg gewys en liewer n kamp geboek.
Ek weet ek het as kind baie geval en baie in rugby seer gekry maar kop beserings was minimaal. Ek dink net kamp is vrek lekker. My vakansie met kamp begin maande voor die tyd as as alles begin reg kry nuwe goed bou / maak soos ek met die oog by ander kampe gesteel het. Soos Bostoe sê, Kamp bly koning.
21 Oct 2019 @ 08:27:57 am
Ons is 100% Kamp vakansie mense.
Ons het al voorheen met my Ouers se RCi punte in selfsorg akkomodasie vakansie gehou. Maar dis nie helfte so lekker nie.
As ons nie kan kamp met 'n vakansie nie. Dan gaan ons nie met vakansie nie.
Daar is wel een vooruitsig as die Liewe Heer ons spaar. Dan wil ek en ma die Middellandse See Boot Reis gaan ervaar.
Dit is deurgaans op 'n pasasier skip en dalk 4 aande in hotel.
DAARNA KAMP ONS WEER VERDER................................
21 Oct 2019 @ 09:30:38 am
Chalet is lekker.
Verblyf oorse is lekker.
Samevattend, vakansie is lekker!!!
21 Oct 2019 @ 09:34:35 am
Rating as a still camper, prefere less children friendly camps, and smaller camping venues , less than 2 hours (or about 160 km radius), from base (Polokwane), on long weekends and holidays , most traffic is north south, then prefere to travel east west camping sites, its not easy being boring, you have to work on it
21 Oct 2019 @ 10:26:15 am
wel as mens soveel spandeer op karavane en sleepvoertuie ens dan moet kamp maar in jou wees..
Ek dink nie daar is 'n standaard "kamper" waaraan jy jouself kan vergelyk of meet nie. Want die defnisie van kamp vir verskillende kampeerders verskil.
Party like 'n opskiet tentjie in die berge kwaai en dis hul idee van kamp met net 'n vuurtjie wat brand en die tentjie wat staan.
Anderkant van die skaal is daar die luukse karavane met al die bells en whistles en hulle voel dit is hul kamp ervarings.. En tussen in is daar nog baie ander.
Ek self sal nou nie full time kamp nie, maar ek geniet my tye wat ek wel gaan kamp, en ek dink solank jy genoet wat jy doen is jy 100%
21 Oct 2019 @ 15:52:23 pm
Hi, ek verkies kamp bo alles. Daar is niks lekkerder as om op te stel op n mooi grasryke terrain, nuwe vriende te maak, te kyk hoe kinders in die buitelig speel en geniet, die fasiliteite van die oord te geniet, die lekkerste bederf kos te maak op n vuur, snoesig te slaap in my eie wa , maak nie saak wat die weer buite maak, en lekker boek te lees. Geen TV, geen nuus, geen ontsteltenis. Al raak ons ouer, en die nes is leeg, geniet ons nog gesinsoorde. Goeie ablusies nie te ver, elektrisiteit en n water kraan bly maar essensieel.
21 Oct 2019 @ 18:44:19 pm
Voor ek ons eerste karavaan in 1991 gekoop het, het ons eers familievergadering gehad oor wat is ons voorkeur vakasieverblyf. Voor dit het ons alles probeer, tent kamp, karavaan geleen en getoer e,n kamp, hotelvakansie, selfsorg huisies, hele huis met familie deel ens. Alles probeer.
Karavaan kamp het gewen en so het ons huisgesin besluit ons koop karavaan.
Sedertdien was dit by tye nodig om gastehuise te gebruik (motorfiets toer), of selfsorg plekke vir spesifieke geleenthede.
Maar karavaan haak en kamp bly bo.
Mijn vrouw sal niks daarvan dink om 12 maande per jaar in die karavaan te bly nie.
Wanneer ons na 4 maande by Eiland moet oppak, probeer sy nog tyd uit my uitkry om daar aan te bly. Dis net die Oktober+ hitte wat ons huistoe jaag. Anders sou sy daar bly kamp.
Om die vraag te beantwoord: ons is volbloed karavaan kampers. Het kleiner begin, nou lekker luuks kamp nadat mijn vrouw vir 13 jaar in 'n daktent in suider afrika moes slaap en soms met 2 koppies water haar oggend was was. Maar sy het dit gedoen, maar dis nou klaar.
21 Oct 2019 @ 20:11:07 pm
Brommer, I think you have summed it up perfectly its a matter of each to his own, tastes vary widely and so do budgets.
I have for many years enjoyed camping in a tent, we now have a hybrid half tent ,half van, and it is fantastic. The key word I think is "CAMPING" ?????
22 Oct 2019 @ 13:59:43 pm
Ons kamp net so lekker in 'n Tent met 'n Gazebo. Ma het steeds haar Porta Potti vir die middernag behoeftes.
Stoele sit net so lekker onder die Gazebo as onder die rally.
Ry nou net so effe meer goete saam as wat ek net die wa sou haak en sleep.
Kamp bly maar die in ding vakansie.
22 Oct 2019 @ 15:20:55 pm
Kampeerder gebore en sal een bly. Ongelukkig staan die groot B woord rotsvas die laaste paar jaar en kan ons maar bitter min gaan kamp (dis nou Begroting, of eerder die tekort daaraan). Ons verkies maar stiller kampering, nie een vir massas om my met baie geraas ens nie. Ons het 'n baie eenvoudige, goedkoop Offroad" waentjie (wat heelmoontlik ook in die slag gaan bly om tenminste die helfte van ons dogter se studies van volgende jaar te kan betaal) asook 'n 1995 Caravette 6. Met die waentjie kom mens op plekke waar die padwa nie kom nie en jy sleep darrem ook bietjie vinniger, maar hy is heelwat meer werk om alles op plek te kry en lyk my die rug begin ook al minder daarvan hou , MAAR kamp bly steeds die beste en as jy nou nog agter jou visstokke by die water op jou eie kampplek kan sit, aai aai aai, wanneer hak ons?
22 Oct 2019 @ 19:49:50 pm
Het ook nou vir n paar maande meer in die bed en hospitaal bed gespandeer.
Kan nie wag omte gaan kamp nie.
22 Oct 2019 @ 20:37:44 pm
Jin. n herstel wat op skudule loop verg baie disipline van jou kant. As jy gaan kamp maak seker jy doen net mooi niks. Jou tent moet iemand anders vir jou opslaan so ook die los werkies. Dit het my twee jaar geneem voor ek reg was om n paar dingetjies self te doen.
23 Oct 2019 @ 14:29:36 pm
Jaco nou praat jy mos groot woorde as jy noem van Kamp en dan nog agter die vis stokke ook sit.
Het juis met ons forum kamp by die Vaal rivier die visse gelooi.
23 Oct 2019 @ 17:48:40 pm
Ek kamp nou al vir amper 50 jaar. Het as kind saam met ooms, tannies, niggies en neefies gekamp oor skool vakansies and dan ook saam met my ouers en sister een keer n jaar by die see en die res van die jaar in die wildtuin.
Het my eerste karavaan gekoop op 21 en dit nog voor ek getroud was. Het hom nogal van aanstaande skoonma gekoop vir R800. Dit was n ou Gypsey Blue bird. Moes hom regmaak voor ek hom kon gebruik. Hy het nog ingeboude gas ligte gehad in die karavaan.
Wat kamp beter maak as hotel of chalet is om soos in die Richtersveld reg langs die Oranjerevier te kamp en van my kampstoel, wat langs my braai staan met n tjoppie op, kan opstaan en 4 tree te loop en n lekker koue een uit my eie yskas te haal. En, ek weet ook wie laaste in my karavaan se bed geslaap het.
Ek het al my ouers / familie in chalets gesit in die wildtuin maar self gekamp. Almal kom kuier, braai en eet by ons waar ons kamp in elk geval.
Mense het al baie vir my gese dat ek baie lekker hotel vakansies kon he vir n klompie jare met die geld wat ek op die karavaan gespandeer het. Al wat ons vir hulle se is "dit is nie wat ons doen nie"
24 Oct 2019 @ 13:33:20 pm
Ek is n kamper het te veel in hotelle en selfsorg gebly vir werk reg deur die wereld. As ek nie met my wa tot daar kan ry nie is dit nie vakansie nie. Het reeds 23 naweke die jaar gekamp en het nog 3 naweek kampe voor jaarlikse verlof begin 13 des.
25 Oct 2019 @ 13:26:10 pm
"n Man so na aan my hart. Hy weet waar sy perioriteite lê. Ek het reeds een kamp naweek in die pyplyn voor die Des vakansie.
Beplan vir ten minste nog een. Dan sal ek plan sien vir plek gedurende Des.vakansie.
Moes alles kanselleer weens werk issues. kan nou net later op verlof gaan.
Sal 'n plan maak.
25 Oct 2019 @ 15:37:21 pm
Met my besoek laas vrydag by dokter het hy ook gesê dit gaan so 2jr neem.
Maar ek voel beter elke dag. Veral as ek n whiskey drink. Lol